
	[bookmark: _Hlk530732304]Projekto pavadinimas:
	Viešosios infrastruktūros atnaujinimas Joniškio rajono kaimo vietovėse – Skaistgirio miestelis Nr. 20KI-KS-17-1-01835-PR001

	Veiksmų programa:
	Lietuvos kaimo plėtros 2014–2020 metų programa 

	Projekto vykdytojas:
	Joniškio rajono savivaldybės administracija

	Projekto įgyvendinimo laikotarpis:
	veiklų pradžia:
	2018 m. liepos mėn.

	
	veiklų pabaiga:
	2020 m. kovo mėn.

	Projekto vertė:
	213.000,00 Eur 

	Finansavimo šaltiniai:
	Europos žemės ūkio fondo kaimo plėtrai lėšos, Lietuvos valstybės biudžeto lėšos, Joniškio rajono savivaldybės biudžeto lėšos

	Projekto tikslas:
	Kompleksiškai sutvarkyti viešąsias erdves Skaistgirio miestelyje

	Projekto aprašymas:
	Skaistgirio miestelio centrinėje aikštėje ir jos prieigose esančioje rekreacinėje zonoje rengiami miestelio renginiai, organizuojamos sporto šventės, bendruomenių susitikimai. Siekiant sumažinti neigiamą poveikį aplinkai, būtina sutvarkyti ir vystyti esamą miestelio centrinės dalies viešųjų erdvių infrastruktūrą. Centrinėje aikštėje sukomponuota žalioji zona yra per didelė, riboja aktyvios veiklos trinkelėmis klotoje zonoje galimybes. Esama betono trinkelių danga blogos būklės: jos suskilusios, deformuotos. Aikštėje neįrengtas apšvietimas, tai riboja veiklos aikštėje galimybes, neužtikrina vietos gyventojų saugumo, sudaro prielaidas nusikalstamumui. 
Viešoji rekreacinė erdvė, esanti greta aikštės ir pastato yra Skaistgirio miestelio viešosios infrastruktūros dalis, mėgstama vietos ir aplinkinių vietovių gyventojų. Rekreacinėje erdvėje įrengta šiuolaikiška vasaros estrada, tačiau dėl gruntu grįstu takelių yra sunkiai pasiekiama, joje trūksta scenos su stogine, kuri sudarytų galimybes nepertraukiamai vykti koncertams, įvairiems kultūriniams renginiams, esant nepalankiam orui.

	Projekto rezultatas:
	Nepatrauklios, nesaugios Skaistgirio viešosios erdvės bei jose esančios infrastruktūros atnaujinimas. Įgyvendinus projektą bus sutvarkyta Skaistgirio miestelio centrinė aikštė ir rekreacinė zona. Projektas naudingas ir būtinas, nes prisideda prie vietos gyventojų socialinio, ekonominio bei kultūrinio aktyvumo, skatina vietos gyventojus aktyviau bendrauti, įsitraukti į bendruomenės organizuojamas veiklas ir renginius, prisideda prie gyvenamosios aplinkos saugumo, patrauklumo, kokybės pagerėjimo.

Ekonominės plėtros ir investicijų skyriaus vyr. specialistas, 

